***Anexă la HCL Baia Mare nr. 36/2024***

Act Aditional nr. 2

la Acordul de parteneriat incheiat pentru realizarea obiectivului de investitii

“Pasaj Clubul Vacarilor (Baia Mare – Recea)”

**Părţile Acordului de parteneriat:**

1. ***Compania Națională de Administrare a infrastructurii Rutiere S.A. (abreviat C.N.A.I.R.),*** companie strategică de interes național, care se organizează şi funcționează în condițiile O.U.G. nr. 84/2003 pentru înființarea Companiei Naționale de Administrare a Infrastructurii Rutiere - S.A. prin reorganizarea Regiei Autonome "Administrația Națională a Drumurilor din România", cu modificările şi completările ulterioare, cu sediul în București, Sectorul 1, bd. Dinicu Golescu nr. 38, codul fiscal RO16054368, în calitate de *Beneficiar*, ca titular al dreptului de implementare, denumită **Partener 1 si Lider de Parteneriat,** reprezentată prin dl. Cristian PISTOL, Director General, pe de o parte,

și

1. ***Judetul Maramures, prin Consiliul Judetean Maramures***, cu sediul în Baia Mare, Str. Gheorghe Sincai nr. 46, cod postal 430311, jud. Maramures, cod fiscal 3627315, reprezentat prin dl. Ionel Ovidiu BOGDAN, Presedinte,
2. ***U.A.T. Municipiul Baia Mare, judetul Maramures***, cu sediul în Baia Mare, Str. Gheorghe Sincai nr. 37, cod postal 430311, jud. Maramures, cod fiscal 3627692, reprezentat prin dl. Ioan Doru DĂNCUȘ, Viceprimarul desemnat să exercite atribuțiile de Primar,

***in calitate de Implementator,* denumite impreuna Partener 2, pe de alta parte**

**Având în vedere:**

* Acordul de parteneriat incheiat pentru realizarea obiectivului de investitii “Pasaj Clubul Vacarilor (Baia Mare – Recea)” in temeiul O.U.G. 124/2021, inregistrat in cadrul CNAIR S.A. cu nr. 92/14865/15.02.2023, in cadrul Consiliului Judetean Maramures cu nr. 3551/15.02.2023 si in cadrul U.A.T. Municipiul Baia Mare cu nr. 7061/15.02.2023;
* Actul Aditional nr. 1 la Acordul de parteneriat incheiat pentru realizarea obiectivului de investitii “Pasaj Clubul Vacarilor (Baia Mare – Recea)”, inregistrat in cadrul CNAIR S.A. cu nr. 92/115799/21.11.2023, in cadrul Consiliului Judetean Maramures cu nr. 28108/20.11.2023 si in cadrul U.A.T. Municipiul Baia Mare cu nr. 50289/20.11.2023;
* Depunerea aplicatiei de finantare pentru asigurarea finantarii din PNRR, in data de 29.06.2023, coroborat cu definirea costurilor repartizate in functie de activitatile derulate de catre fiecare partener.

**În temeiul:**

* Art. 2 lit. jj) si Art. 27 din Ordonanta de Urgenta nr. 124 din 13 decembrie 2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;
* H.G. nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021;
* Ordonanței de Urgență nr. 134 din 22 decembrie 2021 pentru aprobarea [Acordului de împrumut](https://legislatie.just.ro/Public/DetaliiDocumentAfis/249885) (Mecanismul de redresare și reziliență) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021;
* Ordinului MTI nr. 888 din 02.06.2022 privind demararea procesului de contractare a proiectelor finantate in cadrul Planului National de Redresare si Rezilienta (P.N.R.R.) – Componenta 4 – Transport Sustenabil;
* Prevederilor art. 12 alin. (2) din Acordul de parteneriat, potrivit cărora modificarea anumitor clauze se va conveni prin act aditional;
* Hotărârea Consiliului Judetean Maramures nr. … din ……….2024;
* Hotărârii Consiliului Local al Municipiului Baia Mare nr. …… din 2024.

**În scopul:**

* Asigurarii cadrului de reglementare a relațiilor născute în baza prezentului parteneriat, între părțile denumite impreuna ***Partener 2, avand calitatea de Implementator***, respectiv *Judetul Maramures, prin Consiliul Judetean Maramures* precum si *U.A.T. Municipiul Baia Mare, judetul Maramures*, in scopul realizarii in comun a obiectivului de investitii “Pasaj Clubul Văcarilor (Baia Mare — Recea)”.

***Părțile semnatare convin încheierea prezentului Act Adițional, prin care hotărăsc modificarea si completarea Acordului de parteneriat, dupa cum urmeaza:***

**Art. 1. Articolul 4 “Roluri şi responsabilităţi în implementarea proiectului” se modifica si va avea urmatorul continut:**

**Art. 4. Roluri şi responsabilităţi în implementarea proiectului**

* 1. Rolurile şi responsabilităţile sunt descrise în tabelul de mai jos şi corespund prevederilor din contractul de finantare:

|  |  |  |  |
| --- | --- | --- | --- |
| **Organizaţia** | **Descrierea activităţilor/subactivităților derulate de fiecare partener, în vederea obținerii fiecărui rezultat în parte** | **Rezultate ale proiectului****(la care contribuie fiecare partener)** | **Valoarea totală eligibilă alocată fiecărui partener și % din valoarea totală eligibilă a proiectului** **(lei/%)** |
| **Partener 1** | Exproprierea pentru utilitate publică  | Promovarea unor hotărâri de guvern de expropriere, în baza documentelor de identificare a proprietarilor și a raportului de evaluare realizate in cadrul Studiului de Fezabilitate elaborat de catre Partenerul 2 | 490.091,60 (0.59%) |
| Contractarea serviciilor de realizare a auditului de siguranță  | Realizarea auditului de siguranță rutieră pentru:Etapa 2 – Proiect tehnicEtapa 3 – anterior recepțieiEtapa 4 – ulterior recepției | 22.000,00 lei (0,03%). |
| Derularea procesului de accesare a finanțării nerambursabile | Elaborarea și depunerea aplicației de finanțare | Personal propriu, cu suportul Partenerului 2 |
| Monitorizarea și urmărirea lucrărilor executate pentru proiectele de infrastructură - Verificarea prin sondaj, de catre CNAIR, prin Directia Calitate si CESTRIN, a lucrarilor executate | Respectarea calitativă și cantitativă a lucrărilor, conform documentației tehnice și normelor aplicabile | Pe tot parcursul desfășurării execuției necesare Proiectului |
| Derularea procesului de transfer a finanțării  | Elaborarea și depunerea cererilor de transfer | Personal propriu, cu suportul Partenerului 2 |
| Participarea la recepția obiectivului | Proces Verbal de recepție la terminarea lucrărilor | CNAIR SA, în calitate de partener, va fi notificat cu privire la recepția lucrărilor |
| Preluarea în administrare a obiectivului  | Ulterior recepției finale | CNAIR va prelua investiția rezultata, pe baza de delegație din partea ministerului de resort, în numele și pe seama statului român |
| **Partener 2** | Contractarea serviciilor de realizare a auditului de siguranță(**C.J. Maramures**)  | Realizarea auditului de siguranță rutieră pentru:- Evaluarea de impact asupra sigurantei rutiere- Etapa 1 – Studiu de Fezabilitate | 12.000,00 lei (0.01%) |
| Întocmirea documentațiilor cadastrale(**C.J. Maramures+U.A.T. Municipiul Baia Mare**) | Documentații cadastrale  | N/A |
| Derularea procesului de obtinere avize si acorduri(**C.J. Maramures)** | Obtinere avize | 1.323.472,25 lei (1.60%) |
| Derularea procedurilor de achiziție, în calitate de autoritate contractantă, pentru contractarea serviciilor de elaborare studiu de fezabilitate, servicilor de supervizare, proiectarii si execuției lucrărilor, precum și pentru alte achiziții necesare implementării Proiectului, inclusiv încheierea și derularea contractelor aferente Proiectului ”Pasaj Clubul Vacarilor (Baia Mare - Recea”(**C.J. Maramures**) | Semnarea contractelor de:1. Elaborare Studiu de fezabilitate
2. Proiectare si execuție lucrari
3. Măsuri de publicitate privind finanțarea din PNRR
4. Supervizare
5. Verificatori de proiect
 | **80.801.962,59 lei (97.77%)**1. 122.000,00 lei (0.15%)2. 79.548.263,31 lei (96.25%)3. 40.000,00 lei (0.05%)4. 973.199,28 lei (1.18%)5. 118.500,00 lei (0.14%) |
| Monitorizarea și implementarea Proiectului(**C.J. Maramures + U.A.T. Municipiul Baia Mare)** | Îndeplinirea indicatorilor definiți prin contractul de finanțare (aplicația de finanțare) | Pe tot parcursul desfășurării execuției necesare Proiectului |
| Monitorizarea și urmărirea lucrărilor executate pentru proiectele de infrastructură(**C.J. Maramures + U.A.T. Municipiul Baia Mare)** | Respectarea calitativă și cantitativă a lucrărilor, conform documentației tehnice și normelor aplicabile | Pe tot parcursul desfășurării execuției necesare Proiectului |
| Întocmirea și supunerea spre aprobare a proceselor- verbale de recepție la terminarea lucrărilor în condițiile prevăzute de lege - Recepția obiectivului(**C.J. Maramures + U.A.T. Municipiul Baia Mare)** | PV de recepție la terminarea lucrărilor | CNAIR va fi inclusă în procedura de recepție |
| Decontarea serviciilor/ lucrărilor executate de catre prestatorii de servicii/ antreprenori(**C.J. Maramures**) | Derularea formalităților necesare | Personal propriu |
| Monitorizare pe perioada de garanție a lucrărilor. În perioada de garanție, răspunde de implementarea Proiectului de infrastructură rutieră la standardele de calitate prevăzute de legislația în vigoare și își asumă întreaga responsabilitate pentru respectarea prevederilor legale, normelor tehnice, precum și a oricăror alte reglementări în vigoare pentru implementarea Proiectelor de infrastructură rutieră(**C.J. Maramures + U.A.T. Municipiul Baia Mare)** | Proces Verbal de recepție finală a lucrărilor | CNAIR va fi inclusă în procedura de recepție |
| Alte categorii de activități care sunt necesare pentru a asigura implementarea proiectelor de infrastructură de transport rutier(**C.J. Maramures + U.A.T. Municipiul Baia Mare)** | Derularea, recepția și utilizarea în condiții legale a obiectivului. | Partenerul 2 și CNAIR vor participa, în limitele legii și ale Parteneriatului de implementare la desfășurarea oricăror operațiuni necesare atingerii obiectivelor și indicatorilor din Cererea de finanțare |

* 1. Contributia la finantarea cheltuielilor totale ale proiectului

Partenerii vor asigura contribuţia la finantarea cheltuielilor totale ale proiectului aşa cum este precizat în Contractul de finanţare si in prezentul acord.

|  |  |
| --- | --- |
| **Organizaţia**  | **Contribuţia (unde este cazul)** |
| Partener 1 (Lider de Parteneriat)CNAIR SA | Valoarea contribuției la valoarea totală a proiectului (în lei și %):**512.091,60 lei (0.62%)**(Se vor defini la momentul depunerii aplicației de finanțare, respectiv solicitarii formularului nr. 1 privind eligibilitatea cheltuielilor in cadrul PNRR) |
| Partener 2- Exclusiv C.J. Maramures | Valoarea contribuției la valoarea totală a proiectului (în lei și %):**82.137.434,84 lei (99.38%)**(Se vor defini la momentul depunerii aplicației de finanțare, respectiv solicitarii formularului nr. 1 privind eligibilitatea cheltuielilor in cadrul PNRR) |

În plus, fiecare partener va asigura îndeplinirea sarcinilor prezentate la *Articolul 6*. *Drepturile si obligațiile partenerilor/beneficiarului*.

* 1. Plăţile

Responsabilitățile privind derularea fluxurilor financiare se vor realiza in conformitate cu prevederile Ordonanţei de urgenţă a Guvernului nr. 124/2021 si aleHotărârii nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea [Ordonanței de urgență a Guvernului nr. 155/2020](https://legislatie.just.ro/Public/DetaliiDocumentAfis/248182) privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare.

* 1. Informații despre conturile bancare

|  | IBAN | Cont | Banca | Sucursala | Adresa sucursala | Alte info. |
| --- | --- | --- | --- | --- | --- | --- |
| Partener 1 | RO82TREZ700503601X014837 | - | ATCPMB |  | - |  |
| Partener 2 | RO88TREZ43621A428801XXXX |  | TREZORERIA | BAIA MARE |  |  |
| Partener 2 | RO35TREZ43621A428802XXXX |  | TREZORERIA | BAIA MARE |  |  |
| Partener 2 | RO79TREZ43621A428803XXXX |  | TREZORERIA | BAIA MARE |  |  |

**Art. 2. Articolul 6 “Drepturile si obligatiile partenerilor/beneficiarului”se modifica si va avea urmatorul continut:**

**Art. 6. Drepturile şi obligaţiile liderului de parteneriat (Partenerului 1) / Partenerului 2**

**A. Drepturile liderului de parteneriat**

(1) Liderul de parteneriat(Partener 1) are dreptul să solicite celorlalţi parteneri furnizareaoricăror informaţii şi documente legate de proiect, în scopul elaborării rapoartelor de progres, a cererilor de transfer, sau a verificării respectării normelor în vigoare privind atribuirea contractelor de achiziţie.

**B. Obligaţiile liderului de parteneriat**

(1) Liderul de parteneriat va semna fișa de proiect şi Contractul de finanţare.

(2) Liderul de parteneriat va consulta partenerii cu regularitate, îi va informadespre progresul în implementarea proiectului şi le va furniza copii ale rapoartelor de progres şi financiare.

(3) Propunerile pentru modificări importante ale proiectului (e.g. activităţi, parteneri etc.), trebuie să fie convenite cu partenerii înaintea solicitării aprobării de către MTI.

(4) Liderul de parteneriat este responsabil cu transmiterea către MTI a cererilor de transfer, împreună cu documentele justificative, rapoartele de progres etc., conform prevederilor contractuale și procedurale.

(5) Liderul de parteneriat are obligația păstrării tuturor documentelor proiectului în original, precum şi copii ale documentelor partenerilor, inclusiv documentele contabile, privind activităţile şi cheltuielile eligibile în vederea asigurării unei piste de audit adecvate, în conformitate cu legislația comunitară şi naţională. Toate documentele vor fi păstrate până la închiderea oficială a PNRR sau până la expirarea perioadei de durabilitate a proiectului, oricare intervine ultima.

(6) Ȋn cazul în care autorităţile cu competenţe în gestionarea fondurilor europene constată neîndeplinirea sau îndeplinirea parțială a indicatorilor proiectului, în funcție de gradul de realizare a indicatorilor de rezultat/obiectivelor aferenți activităților proprii, liderul de parteneriat și partenerii răspund proporțional sau în solidar pentru reducerile aplicate din sumele solicitate la transfer/plată.

(7) În cazul unui prejudiciu, liderul de parteneriat răspunde solidar cu partenerul din vina căruia a fost cauzat prejudiciul.

(8) În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.

(9) Liderului de parteneriat este responsabil pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele său de către MTI.

**C. Drepturile Partenerului 2**

(1) Cheltuielile angajate de Partenerul 2 sunt eligibile în acelaşi fel ca şi cheltuielile angajate de către liderul de parteneriat corespunzător activității/activităților proprii din proiect. Partenerii au dreptul, prin transfer de către MTI, la fondurile obţinute din procesul de transfer pentru cheltuielile angajate de către aceştia, care au fost certificate ca eligibile.

(2) Partenerii au dreptul să fie consultaţi cu regularitate de către liderul de parteneriat, să fie informaţi despre progresul în implementarea proiectului şi să li se furnizeze, de către liderul departeneriat copii ale rapoartelor de progres şi financiare.

(3) Partenerii au dreptul să fie consultaţi, de către liderul de parteneriat, în privinţa propunerilor pentru modificări importante ale proiectului (e.g. activităţi, parteneri etc.), înaintea solicitării aprobării de către MTI.

**D. Obligaţiile Partenerului 2**

(1) Partenerii au obligaţia de a respecta prevederile legislaţiei naţionale și comunitare în vigoare în domeniul achiziţiilor publice, ajutorului de stat, egalității de şanse, dezvoltării durabile, comunicării şi publicității în implementarea activităților proprii.

(2) Partenerii sunt obligaţi să pună la dispoziţia liderului de parteneriat documentaţiile de atribuire elaborate în cadrul procedurii de atribuire a contractelor de achiziţie publică, spre verificare.

(3) Partenerii sunt obligaţi să transmită copii conforme cu originalul după documentaţiile complete de atribuire elaborate în cadrul procedurii de atribuire a contractelor de achiziţie publică, în scopul elaborării cererilor de transfer.

(4) Partenerii sunt obligaţi să transmită copii conforme cu originalul după documentele justificative, în scopul elaborării cererilor de transfer.

(5) Partenerii sunt obligaţi să pună la dispoziția MTI sau oricărui alt organism național sau european, abilitat de lege, documentele și/sau informațiile necesare pentru verificarea modului de utilizare a finanțării europene, la cerere și în termen de maximum 5(cinci) zile lucrătoare, și să asigure condițiile pentru efectuarea verificărilor la fața locului.

(6) În vederea efectuării verificărilor prevăzute la alin. anterior, Partenerii au obligația să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, atât pe suport hârtie, cât și în format electronic. Documentele trebuie sa fie ușor accesibile și arhivate astfel încât, să permită verificarea lor.

(7) Partenerii sunt obligaţi să furnizeze liderului de parteneriat orice informaţii sau documente privind implementarea proiectului, în scopul elaborării rapoartelor de progres.

(8) Ȋn cazul în care autorităţile cu competenţe în gestionarea fondurilor europene constată neîndeplinirea sau îndeplinirea parțială a indicatorilor proiectului, în funcție de gradul de realizare a indicatorilor de rezultat/obiectivelor aferenți activităților proprii, partenerii răspund proporțional sau în solidar pentru reducerile aplicate din sumele solicitate la transfer.

(9) Partenerii au obligaţia de a restitui MTI orice sumă ce constituie plată nedatorată/sume necuvenite plătite în cadrul contractului de finanţare, în termen de 5 zile lucrătoare de la data primirii notificării.

(10) Partenerii sunt obligati să deschidă conturi bancare dedicate Proiectului, în conformitate cu prevederile legale în materie în vigoare. Partenerii sunt obligați să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.

(11) Partenerii sunt obligați să pună la dispoziția auditorului financiar independent si autorizat în condițiile legii toate documentele si/sau informațiile solicitate si să asigure toate condițiile pentru verificarea cheltuielilor de către acesta.

(12) Partenerii au obligaţia să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele UE și naționale. Toate documentele vor fi păstrate cel puțin 5 (cinci)/10 (zece) ani după expirarea perioadei de valabilitate a contractului de finanțare.

(13) În cazul unui prejudiciu, partenerul din vina căruia a fost cauzat prejudiciul răspunde solidar cu liderul de proiect.

(14) Pentru neregulile identificate în cadrul proiectului, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli, conform legislației în vigoare.

(15) Partenerii pe numele cărora a fost emis titlul de creanță au obligația restituirii sumelor cuprinse în acestea și asigurarea din resurse proprii a contravalorii acestora.

(16) În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.

(17) Partenerul este ținut de respectarea de către liderul de parteneriat a termenului de restituire menționat în decizia de reziliere a sumelor solicitate de MTI.

**E. Defalcare atributii si obligaţii aferente Partenerului 2**

***Judetul Maramures, prin Consiliul Judetean Maramures*** este autoritatea mandatată, în prezentul acord, pentru:

1. Implementarea și realizarea obiectivului de investiții “Pasaj Clubul Văcarilor (Baia Mare — Recea)”.
2. Derularea procedurilor de achiziție publică în întregime, în comun, în numele și pe seama autorității contractante membre/partenere și pentru a efectua plata contravalorii serviciilor prestate și lucrărilor executate pentru realizarea obiectivului de investiții “Pasaj Clubul Văcarilor (Baia Mare — Recea)''
3. Efectuarea tuturor operațiunilor juridice, administrative, tehnice necesare în vederea asigurării preluării în administrare a drumurilor necesare realizării investiției precum și a terenurilor necesare realizării obiectivului de investiții pentru zonele supuse intervenției și care fac parte din teritoriul administrativ propriu;
4. Asigurarea finanțarii tuturor cheltuielilor necesare realizării obiectivului de investiții care ii revin in calitate de Implementator.

***U.A.T. Municipiul Baia Mare, judetul Maramures*** este autoritatea mandatată, în prezentul acord, pentru:

1. Participarea la realizarea obiectivului de investiții „Pasaj Clubul Văcarilor (Baia Mare Recea)”;
2. Efectuarea tuturor operațiunilor juridice, administrative, tehnice necesare în vederea asigurării preluării în administrare a drumurilor necesare realizării investiției precum și a terenurilor necesare realizării obiectivului de investiții pentru zonele supuse intervenției și care nu fac parte din teritoriul administrativ propriu

**Art. 3.** Restul prevederilor Acordului de parteneriat rămân neschimbate.

Prezentul act adițional s-a încheiat astăzi \_\_\_\_\_\_\_\_\_\_\_ în 3 (trei) exemplare identice, câte unul pentru fiecare parte.

|  |  |  |  |
| --- | --- | --- | --- |
| Partener 1(Lider de parteneriat) | Compania Nationala de Administrare a Infrastructurii RutiereDirector General,Cristian PISTOL | Semnătura | Data şi locul semnăriiBucuresti |
| Partener 2 | Consiliul Judetean Maramures, Presedinte,Ionel Ovidiu BOGDAN | Semnătura | Data şi locul semnării |
| Primaria U.A.T. Municipiul Baia Mare, Judetul MaramuresViceprimarul desemnat să exercite atribuțiile de Primar,Ioan Doru DĂNCUȘ  | Semnătura | Data şi locul semnării |